open-index/open-wikipedia-markdown huggingface dataset:
Beatlemánia

[thumb|Skupina [The Beatles pri pristátí v New Yorku vo februári roku 1964.]]
**Beatlemánia** je termín, ktorý v priebehu 60. rokov popisoval fanatické správanie fanúšikov, predovšetkým mladých dievčat v tínedžerskom veku, zameraných na skupinu Beatles. Slovo vzniklo zložením dvoch slov: „Beatle“ a „mánia“". Pojem Beatlemánie bol charakteristický hystériou ktorá sa v rôznej intenzite prejavovala ako na koncertoch tak aj pri objavení sa členov kapely na verejnosti.
Zobrazenie beatlemánie bolo stvárnené aj vo filme skupiny The Beatles, *[[Perný deň]]* (*A Hard Day's Night*).

K vzostupu popularity kapely v Spojenom kráľovstve došlo po vydaní ich prelomového singlu „Please, Please Me“, po ktorom nasledovala šnúra koncertov, ktoré počas rokov sprevádzali horliví nadšenci. Záujem o skupinu v roku 1963 násobili vystúpenia v televíznych a rozhlasových show a interview pre tlačené periodiká. Andi Lothian, jeden zo škótskych hudobných promotérov tvrdí, že výraz „beatlemánia“ prvýkrát použil v roku 1963. V tlačenej podobe bolo toto slovo prvýkrát použité 2. novembra 1963 v novinách *[[The Daily Mirror]]* v článku o vystúpení skupiny v britskom kúpeľnom meste Cheltenham (Gloucestershire). V nasledujúcich rokoch beatlemánia prepukla vo viacerých krajinách na svete. V Spojených štátoch to bolo v roku 1964. Dňa 18. januára toho roku sa v amerických rebríčkoch umiestnil singel „I Want to Hold Your Hand“. V nasledujúcich troch týždňoch sa z neho predalo jeden a pol milióna kópií. Mesiac na to sa kapela The Beatles vydala na svoje prvé americké turné. K plnému prepuknutiu mánie došlo po vystúpení skupiny v americkej *[[The Ed Sullivan Show]]*. Obrovský záujem americkej, ale aj svetovej verejnosti o hudbu z britských ostrovov v tejto dobe spustil novú vlnu, ktorá sa stala fenoménom, ktorý sa dodnes nazýva britská invázia.

## Referencie
 

## Zdroje
* 

Kategória:The Beatles
Kótovanie

**Kótovanie** môže byť:
*opatrovanie (mapy alebo iného obrazu) kótami, pozri napr. kótovanie (mapa), kótovanie (výkres) a kóta
*v geometrii: určovanie kót, meranie kolmých vzdialeností bodov od danej roviny, pozri kótovanie (geometria)

**Kótovanie** alebo **kotovanie** je oficiálne zaznačenie kurzu či ceny na burze, pozri kótovanie (burza)
Tuni

**Antoni Lluís Adrover Colom** (* 14. jún 1982) známy aj ako **Tuni** je španielsky futbalista, v súčasnosti hráč RCD Mallorca, ktorého je odchovancom. Počas svojej kariéry hral aj za Unión Deportiva Salamanca a Hércules CF. V oboch prípadoch hosťoval. Tuni pôsobí na pozícii stredopoliara alebo útočníka. 

## Externé odkazy
* Tuni na playerhistory.com

Kategória:Narodenia v 1982
Kategória:Španielski futbalisti
Kategória:Hráči RCD Mallorca
Kategória:Hráči UD Salamanca
Kategória:Hráči Hércules CF
Alabastrová jaskyňa

**Alabastrová jaskyňa** je jedna z mnohých krasových jaskýň, ktoré sú neprístupné verejnosti v Belianskych Tatrách. Táto jaskyňa sa nachádza v masíve Bujačieho vrchu. V roku 1981 bola vyhlásená za prírodnú pamiatku. Dĺžka chodieb tejto jaskyne činí asi 400 metrov. V hlavnej chodbe jaskyne našli speleológovia vodopád a  krasové jazierko.
Presný dátum a rok objavenia nie sú presne známe. Najstarší z nápisov vysekaný do skaly vo vchode do jaskyne predstavuje letopočet 1768, no je možné, že jaskyňu objavil rektor gymnázia v Kežmarku Juraj Bohuš už v roku 1713, pri potulkách Belianskymi Tatrami. Pôvodný názov jaskyne bol Dračia diera,. Do vytvorenia Tanapu voľne prístupná chodníkom z Tatr. Kotliny alebo cez Suchú dolinu. Po jeho vytvorení sa nachádza v 5.stupni ochrany, teda neprístupná pre verejnosť. Je domovom vzácneho druhu netopiera a nočných motýľov. Sadrovec- Alabaster, jeho stalaktity, sú značne poškodené, poodlamované, čo je následok voľného prístupu v minulom storočí. Do jaskyne vedie chodník, je však veľmi ťažko prístupný, križuje ho množstvo padnutých stromov a v zimnom období na mnohých miestach hrozí pošmyknutie a následný pád po strmom svahu.
V blízkosti jaskyne sa nachádza "Ľadová pivnica", čo je tiež jask. útvar, no bez akejkoľvek výzdoby.Tvorí ju ohromný portálny vchod, ktorý sa postupne zužuje a cca po  pivnica zaniká.

## Literatúra
* Otakar Brandos - Vysoké a Belianské Tatry, Polské Tatry
* Marcel Lalkovič -Z histórie Alabastrovej jaskyne  
* 

Kategória:Jaskyne na Slovensku
Baranie pliesko

**Baranie pliesko** () je plytké, občas vysychajúce pleso, nachádzajúce sa v severovýchodnom úvale Malej Studenej doliny, pod južnou stenou Baraních rohov v nadmorskej výške . Je to najvyššie položené nestále pleso vo Vysokých Tatrách. Je veľmi ťažké určiť jeho rozmery, pretože má  periodické výkyvy. V lete toto pleso často vyschne úplne. Dostalo meno podľa polohy pod Baraními rohami. Nevedú k nemu turistické cesty. S horským vodcom ho možno vidieť cestou na Baranie sedlo.

## Referencie

## Iné projekty

## Externé odkazy
* Poloha na turistickej mape

[náhľad|vľavo|[Baranie rohy, pod ktorými je Baranie pliesko.]]

Kategória:Plesá Vysokých Tatier
Kategória:Vodstvo v okrese Poprad
Baranie sedlo

**Baranie sedlo** (; , , ) je výrazné sedlo vo Vysokých Tatrách medzi masívom Baraních rohov a Spišským štítom.

## Názov
Vyplýva zo susedstva s Baraními rohami.

## Prvovýstupy
*V lete Józef Stolarczyk, Ambroży Reformat, Wojciech Gąsienica Kościelny, Wojciech Ślimak, Szymon Tatar st. a  Jędrzej Wala st. okolo  17. septembra 1867
*V zime Imre Barcza, Ján Breuer ml. a Pavol  Spitzkopf, 26. decembra 1906

## Turistika
Do sedla nevedie turistická značka. V súčasnosti je Baranie sedlo obľúbeným skialpinistickýcm prechodom. Baraním sedlom vedie jeden z možných a pomerne ľahkých prechodov medzi Dolinou Zeleného plesa a Malou Studenou dolinou (Téryho chatou). Z Téryho chaty je to do sedla asi 1 a ½ hodiny, z Chaty pri Zelenom plese 2-3 hodiny.

## Poznámka
V niektorých prameňoch je výška tohto sedla udávaná , niekde .

## Referencie

*

## Externé odkazy
* Poloha na turistickej mape
* Baranie sedlo

Kategória:Sedlá Vysokých Tatier
Zábavná pyrotechnika

**Zábavná pyrotechnika** sú pyrotechnické výrobky, naplnené rôznymi chemickými zlúčeninami a zmesami, pričom po zapálení vybuchujú resp. vytvárajú zvukové alebo svetelné efekty. 

Zvukové efekty vytvárajú petardy alebo tzv. delobuchy, svetelné prskavky, svetlice a pod.

Zábavno-pyrotechnické výrobky obsahujú okysličujúce látky (dusičnany, chlorečnany) a horľaviny (uhlie, síra alebo práškové kovy - horčík, hliník, železo, ale tiež napr. cukor, plasty alebo živice).

## Delenie
Výrobky sa delia do niekoľkých kategórii: 
# Kategória - predajné osobám starším od 15 rokov (motýle, prskavky, bzučiaky, fontánky, praskajúce cibulky)
# Kategória - predajné osobám starším ako 18 rokov (delobuchy, rakety, kompakty, fontány, rímske sviece) 
# Kategória - predajné osobám starším ako 21 rokov (delobuchy, rakety, kompakty) 
# Kategória - profesionálna pyrotechnika predajná len odborne spôsobilým osobám. 

Kategória:Pyrotechnika
Hrad Belcastel

**Hrad Belcastel** je stredoveký hrad v obci Belcastel, na severnom brehu rieky Aveyron, vo francúzskom departemente Aveyron. Najstaršia časť stavby pochádza z 9. storočia. Dlhú dobu bol sídlom rodu Saunhac.

Belcastel sa stal v roku 1928 národnou pamiatkou. Francúzsky architekt Fernand Pouillon viedol v 70. rokoch 20. storočia rekonštrukciu hradnej zrúcaniny opustenej v 17. storočí. Na stavbe pracovalo dvanásť murárov a desať vitrážistov.  

Pouillon sa zúčastnil aj rekonštrukcie obce, ktorá získala titul *"Un des plus beaux villages de France"* ("Jedna z najkrajších dedín Francúzska").

V súčasnosti hrad vlastní americký pár, a je otvorený pre verejnosť od apríla do novembra. Hostí aj stále i prechodné umelecké výstavy.

Hrad Belcastel je jeden z 23 hradov v Aveyrone tvoriacich tzv. *La Route des Seigneurs du Rouergue*. 

## Iné projekty

## Externé odkazy
*Oficiálna stránka

## Zdroj

Belcastel
Kategória:Románske stavby vo Francúzsku
Kategória:Stavby v departemente Aveyron
Hrad Dinan

thumb|Hrad Dinan
thumb|Donjon pri pohľade z hradieb

**Hrad Dinan** je francúzsky hrad v obci Dinan, v Bretónsku.

Donjon s bránou sú súčasťou 2 600 metrov dlhých stredovekých hradieb obklopujúcich historickú časť mesta.
Je nazývaný aj *Donjon de la duchesse Anne* (Donjon vojvodkyne Anny), a stojí blízko brány sv. Ľudovíta. V rokoch 1382 - 1383 ho dal postaviť vojvoda Ján IV. Bretónsky, zvaný Dobyvateľ. Obytnú vežu tvoria dve spojené veže kruhového pôdorysu; okolo hradu je vodná priekopa.

Hrad bol v roku 1886 vyhlásený za monument historique (historickú pamiatku). Je majetkom obce a sídli v ňom miestne múzeum súčasného umenia.

## Iné projekty

## Externé odkazy
Fotografie na stránkach Ministerstva kultúry

## Zdroj
 

Dinan
Kategória:Gotické stavby vo Francúzsku
Kategória:Historické pamiatky vo Francúzsku
Kategória:Stavby v departemente Côtes-d’Armor
Hrad Foix

**Hrad Foix** je hrad na kopci nad francúzskym mestom Foix, hlavným mestom departementu Ariège.

## Dejiny hradu
Stavba hradu začala v roku 987 a bol majetkom grófa Rogera z Carcassonne a jeho potomkov. Od roku 1034 patril hrad grófom z Foix, čo predurčilo ďalšie osudy mesta i hradu.

Grófi z Foix boli príbuzní s grófmi z Carcassonne, Trencavalovcami a ďalšími členmi okcitánskej šľachty. Rovnako ako ich príbuzní a susedia podporovali katarské hnutie. Ako jedna z katarských bášt bol hrad Foix v rokoch 1211 - 1212 štyrikrát obliehaný križiakmi pod vedením obzvlášť zanieteného Simona z Montfortu, nebol však dobytý.

Roger Bernard II. z Foix (synovec slávnej Esclarmondy z Foix) sa okrem svojho vojenského umenia využitého na podporu katarov zapísal do dejín grófstva aj svojim sobášom s Ermesindou z Castellbó, jedinou dcérou Arnaua z Castellbó. Tým prišlo k zjednoteniu grófstva Foix a Andorry.

Ďalším slavným majiteľom hradu bol Gaston Fébus a posledným francúzsky kráľ Henrich IV. Navarrský.

Dnes je v hradnom interiéri stála expozícia miestneho múzea.

## Pozri aj
* albigénstvo

## Iné projekty

## Zdroj

Foix
Kategória:Románske stavby vo Francúzsku
Kategória:Gotické stavby vo Francúzsku
Kategória:Historické pamiatky vo Francúzsku
Kategória:Križiacka výprava proti albigéncom
Kategória:Stavby v departemente Ariège
Žilinská ulica (Piešťany)

**Žilinská** je ulica v Piešťanoch. Je súčasťou I/61, ktorá spája Bratislavu s Bytčou. Začína sa na križovatke ulíc Teplická, Bratislavská a Staničná a pokračuje smerom na Nové Mesto nad Váhom až po hranicu piešťanského katastrálneho územia. Významná križovatka je s ulicou Andreja Hlinku pri *OD Kocka* a *OD Prior*.

Časť cesty (od križovatky s ulicami Hoštáky a Mojmírová po križovatku s ulicou Domkársky rad) bola v období od konca augusta do polovice septembra 2012 zrekonštruovaná.

## Referencie

Kategória:Ulice v Piešťanoch
Kategória:Pomenovania podľa Žiliny
Kuzmány

**Kuzmány** môže byť:
* Karol Kuzmány, spisovateľ
* Karol Ladislav Kuzmány, lodný inžinier
* Pavol Michal Kuzmány, spisovateľ
* Peter Ján Kuzmány, národnokultúrny pracovník
* Karol Andrej Kuzmány, podnikateľ
Administratívne členenie Paraguaja

Paraguaj sa administratívne člení na:

* 17 departmentov (*departamentos*) a jeden okres (dištrikt) hlavného mesta (Distrito Capital) zhodný s územím hlavného mesta Asunción, pozri department (Paraguaj), okres hlavného mesta a Asunción
*Departmenty sa ďalej delia na 227 okresov (distritos), pozri okres (Paraguaj)

## Dejiny
Na začiatku 20. storočia bol Paraguaj rozdelený na dve sekcie (*secciones*) - Východnú (Oriental) a Západnú (Occidental), z ktorých prvá bola rozdelená na departmenty a druhá na vojenské komandantúry. Neskôr sa delenie na dve sekcie prestalo používať a rozdelenie na departmenty bolo rozšírené na celý štát. Odvtedy sa niekoľkokrát vykonali úpravy administratívneho rozdelenia (rozdelenie alebo spájanie departmentov).
Misiones (department)

**Misiones** je jedným z departmentov Paraguaja. Hlavné mesto je San Juan Bautista. Leží na juhu krajiny pri hranici s Argentínou (provinciou Corrientes). Susedia s ním 4 departmenty: Ñeembucú na západe, Paraguarí na severe, Caazapá na severovýchode a Itapúa na východe.

## Dištrikty

**Misiones** sa delí na 10 okresov:
# Ayolas
# San Ignacio
# San Juan Bautista de las Misiones
# San Miguel
# San Patricio
# Santa María
# Santa Rosa
# Santiago
# Villa Florida
# Yabebyry

Kategória:Departmenty v Paraguaji
Štefanovič

**Štefanovič** je priezvisko, pozri Štefanovič (priezvisko), napr.:

* Dušan Štefanovič (* 1974), slovenský hokejista
* Ján Štefanovič (* 1928), slovenský lekár, imunológ
* Marián Štefanovič (* 1961), slovenský hokejista
* Milan Štefanovič (* 1927), slovenský právnik a politik
* Miloš Štefanovič (1854 – 1904), slovenský advokát
* Pavol Štefanovič (1777 – 1811), slovenský čižmársky majster
* Samuel Dobroslav Štefanovič (1822 – 1910), slovenský národný buditeľ

## Pozri aj
* Štefanovičová (rozlišovacia stránka)
* Štefanovičova ulica
* Stefanovič
Sahureho pyramída

**Sahureho pyramída** je súčasťou pyramídovej nekropoly blízko dnešného Abúsíru v Egypte, ktorá bola kedysi najjužnejším miestom starovekého mennoferského pohrebiska.

Staviteľom bol faraón Sahure (okolo 2458 – 2446 pred Kr.), pravdepodobne syn faraóna Veserkafa a kráľovnej Neferhetepes. Jeho pyramídový komplex vychádza z predchádzajúcich konceptov, ale vo svojom usporiadaní a materiálovej voľbe predstavuje ďalší medzník vo vývoji tohto typu stavby. Pyramída stojí na pahorku, na pravdepodobne umelo tvorenej rovine, podobne ako napr. Šepseskafova mastaba. Vďaka dnešnému zlému stavu je ťažko stanoviť niektoré základné parametre pyramídy a ďalších objektov, ktoré k nej patria. Superštruktúra pyramídy je v ruinách a je odhalené jej jadro, vybudované z vodorovne kladených zle opracovaných vápencových blokov. Obklad bol z kvalitne opracovaného jemného bieleho vápenca. Vnútorné priestory ležia tesne nad základňou a pozostávajú z mierne klesajúcej a vzápätí stúpajúcej chodby, ktorá má na začiatku rozšírený priestor a na konci predsieň a pohrebnú komoru. Obe miestnosti sa nachádzajú vo vertikálnej osi pyramídy a majú sedlový strop tvorený z veľkých vápencových blokov. Stav vnútorných priestorov je dnes žalostný a je vôbec problém určiť ich pôvodný stav. Medzi ich troskami sa našiel úlomok čadičového sarkofágu. Zádušný chrám bol pri východnej stene pyramídy. Rozdeľoval sa na tzv. verejnú a súkromnú časť a mal veľmi bohatú reliéfnu výzdobu, o časti ktorej sa donedávna (do roku 1994) vôbec nevedelo. Z údolného chrámu sú dnes rozvaliny a je zatopený blízkym jazerom. Objekty pyramídového komplexu mali na to obdobie nezvyčajnú skladbu materiálu, z ktorého boli postavené, čo sa prejavovalo v ich farebnosti. Podlaha bola z čierneho čadiča, spodná časť múrov z červeného granitu a vrchná časť z kvalitného vápenca. Steny boli na niektorých miestach ozdobené kolorovanými reliéfnymi výjavmi. Reliéfne scény boli aj na stenách pozdĺž vzostupnej cesty. Satelitná pyramída je pri juhovýchodnom rohu kráľovskej pyramídy.

Výskum pyramídy prebiehal len zvoľna. Dovnútra sa dostal Perring, ale systematicky ju skúmal až začiatkom 20. storočia Ludwig Borchardt (1902 – 08). V 1994 Záhí Hawáss objavil pri rekonštrukcii areálu množstvo dovtedy neznámych reliéfnych blokov. Tento výskum pokračuje dodnes.

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Literatúra
* 
* 
* 

Kategória:Pyramídy v Egypte
Sievert (jednotka)

**Sievert** (skratka **Sv**) je jednotkou dávkového ekvivalentu ionizujúceho žiarenia. Je pomenovaná po Rolfovi Sievertovi, priekopníkovi radiačnej ochrany. 

Jeden Sievert je taká absorbovaná dávka žiarenia, ktorá pri akomkoľvek type ionizujúceho žiarenia vyvolá v organickej látke rovnaký biologický účinok. Jednotkou je **[[Joule|J]]/[[kilogram|kg]]** a vypočíta sa ako *D × Q*, kde *D* je dávka (Gy) a *Q* je akostný faktor, rôzny pre rôzne organické látky a jednotlivé druhy ionizujúceho žiarenia. Dávkový ekvivalent sa používa na vyjadrenie relatívnej biologickej účinnosti žiarenia pre človeka.

Jeden Sievert je označenie biologického ekvivalentu dávky röntgenového žiarenia o veľkosti 1 Gray pre človeka. Staršou jednotkou dávkového ekvivalentu bol *rem*, pričom 1 rem = 0,01 Sv

## Hodnoty koeficientu Q
* Fotóny, akákoľvek energia: Q = 1 
* Elektróny mezóny, akákoľvek energia: Q = 1 
* Neutróny 
** energia  20 MeV : Q = 5 
* Protóny, energia > 2 MeV : Q = 5 
* Alfa častica a iné väčšie jadrá : Q = 20

## Limit efektívnej dávky
Z pohľadu ochrany zdravia sú zavedené limity efektívnej dávky. Dopad na zdravie jednotlivca a odolnosť jednotlivca žiareniu je vysoko individuálny a závislý od mnohých faktorov, napríklad genetická odolnosť, pohlavie, vek, zdravie. Náhodný negatívny účinok na človeka dokáže spôsobiť akákoľvek malá dávka žiarenia, ale všeobecne pod limitom 100mSv ročne, nie je štatisticky odlíšiteľný účinok na ožiarené a neožiarené obyvateľstvo. Prípustná ročná dávka pre obyvateľstvo je stanovená na 1mSv za rok, pričom prírodné dávky a dávky z lekárskych zákrokov sa nezapočítavajú.

Efektívna dávka je na Slovensku limitovaná zákonom 87/2018 Z.z., ktorý stanovuje nasledovné limity ožiarenia zamestnancov profesionálne pracujúcich s ožiarením:
* efektívna dávka 20 mSv za rok,
* ekvivalentná dávka 20 mSv za rok v očnej šošovke,
* ekvivalentná dávka v koži 500 mSv, ľubovoľného 1 cm2, bez ohľadu na veľkosť ožiarenej plochy kože,
* ekvivalentná dávka 500 mSv za rok v končatinách. 

Vzhľadom k tomu, že jednorázová silná dávka je nebezpečnejšia ako postupne kumulovaná slabšia dávka, používajú sa aj ďaľšie regulácie, alebo usmernenia.
Napríklad pre pracovníkov JAVYS platí denný limit 1,0 mSv/deň.

Okrem indivuálnej efektívnej dávky ožiarenia je možné posudzovať princípom ALARA aj kolektívnu efektívnu dávku, najmä z pohľadu princípu znižovania nevyhnutného ožiarenia. Napríklad pre JAVYS, to je 2500 mSv/rok.

## Pozri aj
* ALARA
* Choroba z ožiarenia

## Referencie

Kategória:Odvodené jednotky sústavy SI
Kategória:Rádiológia
Kategória:Žiarenie
Kategória:Rádioterapia
Kategória:Eponymické termíny vo fyzike
Department (Paraguaj)

náhľad|Departmenty Paraguaja
**Department** (šp. departamento) je administratívne jednotka v Paraguaji. Paraguaj je rozdelený na nasledujúcich 17 departmentov. 



## Referencie
Basketbal na Letných olympijských hrách 2008 – ženy

**Ženský turnaj v basketbale** na **[[Letné olympijské hry 2008|letných olympijských hrách v Pekingu]]** vyhrali hráčky USA keď vo finále porazili Austráliu 92-65. Tretie skončili hráčky Ruska. Hralo sa v dvoch skupinách po šiesť tímov, z ktorých postupovali štyria do ďalších bojov. 

## Skupina A


9. august 2008 


11. august 2008 


13. august 2008 


15. august 2008 



17. august 2008 



## Skupina B



9. august 2008 



11. august 2008 



13. august 2008 



15. august 2008 



17. august 2008 

## Vyraďovacie boje
### Pavúk

### Štvrťfinále
19. august 2008 

### Semifinále
21. august 2008 

### Zápas o 3. miesto
23. august 2008 

### Finále
23. august 2008 

## Konečné poradie
thumb|250px|Zúčastnené tímy

## Iné projekty

## Externé odkazy
* oficiálna stránka Letných olympijských hier 2008  

Kategória:Basketbal na Letných olympijských hrách 2008
Gonochorizmus

**Gonochorizmus** (iné názvy: **rôznopohlavnosť, jednopohlavnosť, unisexualizmus**) je stav, keď sú jedince druhu rozlíšené na jedince samčie a jedince samičie, opak hermafroditizmu. Výraz **gonochorizmus** sa často používa v užšom zmysle len vo vzťahu k živočíchom, teda opisuje stav, keď je druh živočícha rozlíšený na jedince so samčími gonádami a jedince so samičími gonádami. Jedinec vykazujúci gonochorizmus sa volá **gonochorista**.

Jednopohlavnosť existuje najmä u vývojovo dokonalejších živočíchov (hlavonožce, článkonožce, stavovce), ale aj u rastlín. U rastlín sa presnejšie rozlišuje:
* dvojdomosť (=diécia), t. j. stav, keď má jedinec len samičie alebo len samčie kvety
* diklínia, t. j. stav, keď má kvet len samičie alebo len samčie orgány

Pohlavie jednotlivca je najčastejšie geneticky určené a (obvykle) ho nemožno zmeniť počas celého jeho života. Väčšina živočíšnych druhov oddeleného pohlavia, má buď len samčie alebo len samičie pohlavné orgány, v ktorých sa vyvíjajú pohlavné bunky. Gonochoristami sú väčšinou živočíchy schopné aktívne vyhľadať svojho sexuálneho partnera. 

Kategória:Rozmnožovacia sústava
Kategória:Pohlavné rozmnožovanie
Kategória:Sexualita
ESF

**ESF** môže byť:
* skratka pre Európsky sociálny fond, pozri Európsky sociálny fond
* anglická skratka pre Európsku softbalovú federáciu, pozri Európska softbalová federácia
Jagged Little Pill

***Jagged Little Pill*** je tretí štúdiový album kanadskej speváčky Alanis Morissettovej. Je to druhý najpredávanejší album 90. rokov po albume *[[Come on Over]]*. Bol vydaný v júni 1995 vydavateľstvom Maverick Records. 

Album dosiahol viaceré úspechy v hudobných rebríčkoch. Časopis *[[Rolling Stone]]* ho umiestnil na 327. miesto v 500 najlepších albumov všetkých čias (*[[The 500 Greatest Albums of All Time]]*).

## Zoznam skladieb
# „All I Really Want“ – 4:44
# „You Oughta Know“ – 4:09
# „Perfect“ – 3:07
# „Hand in My Pocket“ – 3:41
# „Right through You“ – 2:55
# „Forgiven“ – 5:00
# „You Learn“ – 3:59
# „Head over Feet“ – 4:27
# „Mary Jane“ – 4:40
# „Ironic“ – 3:49
# „Not the Doctor“ – 3:47
# „Wake Up“ – 4:53

## Výroba albumu
* Alanis Morissettová&nbsp;– harmonika, spev
* Glen Ballard&nbsp;– gitara, klávesy, programovanie, produkcia, mixovanie
* Dave Navarro&nbsp;– gitara v skladbe „You Oughta Know“
* Basil Fung&nbsp;– gitara
* Michael Landau&nbsp;– gitara
* Joel Shearer&nbsp;– gitara
* Lance Morrison&nbsp;– basgitara
* Flea&nbsp;– basgitara v skladbe „You Oughta Know“
* Michael Thompson&nbsp;– organ
* Benmont Tench&nbsp;– organ
* Taylor Hawkins&nbsp;– bicie
* Gota Yashiki&nbsp;– rytmus
* Chris Bellman&nbsp;– mastering
* Tom Recchion&nbsp;– dizajn
* John Patrick Salisbury&nbsp;– fotografia

## Referencie

Kategória:Hudobné albumy z 1995
Kategória:Albumy Alanis Morissette
Kategória:Post-grunge
Jozy Altidore

**Josmer Volmy Altidore** známy aj pod skráteným menom **Jozy Altidore** (* 6. november 1989, Livingston, New Jersey) je americký futbalista, ktorý hráva na pozícii útočníka. V súčasnosti je hráčom španielskeho klubu Villarreal CF, kde hráva s číslom 24 a členom americkej reprezentácie.

Pochádza z rodiny štyroch detí, z ktorých je najmladší. Obaja jeho rodičia, otec Joseph a matka Giselle, sa narodili na Haiti.

## Kariéra
### Red Bull New York
V roku 2006 bol draftovaný klubom MetroStars v prvom kole zo 17. miesta. V Major League Soccer debutoval 23. augusta 2006 v zápase proti Lamar Hunt US, jeho mužstvo vyhralo 3:1. Prvý gól strelil 16. septembra toho istého roku v 83. minúte zápase proti Columbus Crew. Tento gól bol zároveň víťazný, MetroStars vyhralo 1:0. O týždeň neskôr, pri prehre 3:4 v derby proti DC United skóroval taktiež. 

V prvých siedmich zápasov v ktorých nastúpil skóroval sedemkrát, čím sa stal obľúbeným hráčom u fanúšikov. V semifinále play-off Východnej konferencie skóroval pri prehre 2:1 v zápase proti DC United vo veku 16 rokov a 337 dní a stal sa tak najmladším strelcom gólu v play-off Major League Soccer, čím prekonal starý rekord DaMarcusa Beasleyho o takmer tri roky.

V novembri 2007 sa v médiach objavili špekulácie ohľadom prestupu, spomínal sa anglický klub Newcastle United či španielsky Real Madrid, no o takmer pol roka prestúpil do konkurenčného Villarrealu.

### Villarreal CF
Zmluvu s Villarrealom podpísal 11. júna 2008, kam prestúpil z Red Bull New York za 7,4 milióna EUR. Tento prestup prevyšoval sumu prestupu Clinta Dempseyho, ktorý prestúpil za 2 milióny EUR do Fulhamu z New England Revolution v lete 2007. Altidore sa tak stal najdrahším hráčom, ktorý prestúpil z Major League Soccer do inej ligy. Okrem toho sa stal najdrahším americkým futbalistom v histórii, prekonal totiž rekordný prestup Claudia Reynu zo sezóny 2001/2002. Reyna vtedy prestúpil z Glasgowu Rangers do AFC Sunderland za 4 milióny EUR.

V La Lige debutoval 14. septembra 2008, keď nastúpil v druhom polčase v zápase proti Deportivu La Coruña. Prvý gól strelil 1. novembra 2008 v zápase proti Athleticu Bilbao na 4:1 v 90. minúte len pár sekúnd po tom, čo vystriedal Josebu Llorenteho.

### Xerez
Dňa 30. januára 2009 ho získal klub Xerez na hosťovanie do konca sezóny 2008/2009. Villarreal totiž chcel, aby Altidore mohol pravidelne hrávať a aby si osvojil španielsku kultúru, preto dal prednosť Xerezu pre hosťovaním v Evertone.

## Referencie

## Externé odkazy
* Jozy Altidore na stránke gfdb.com 
* Prvý gól Jozyho Altidora za Villarreal *youtube.com*

Kategória:Futbalisti USA
Kategória:Hráči Villarreal CF
Kategória:Hráči Red Bull New York
Kategória:Hráči Xerez CD
Kategória:Hráči Majstrovstiev sveta vo futbale 2010
Kategória:Osobnosti z Livingston (New Jersey)
James Root

**James Root** (vlastným menom James Daniel Root; * 2. október 1971, Las Vegas, Nevada, USA) je americký gitarista. Pôsobí v skupine Slipknot. 

## SlipKnoT
Je to posledný člen, ktorý vstúpil do skupiny SlipKnoT, ku skupine sa pripojil až pri nahrávaní albumu SlipKnoT. Nosí masku bývalého člena, Josha Brainarda, ktorého nahradil.

Zaujímavý výrok:
"Na pobyt v tejto kapele si musíte trochu zvyknúť. Než som k nim prišiel, bol som kľuďas, teraz som šialenec!"

## Stone Sour
V skupine bol aj so spevákom skupiny Slipknot, Coreym Taylorom.

## Osobný život
Jim od roku 2004 chodí so speváčkou talianskej skupiny Lacuna Coil, Cristinou Scabbia. Je fajčiar. Na gitaru hrá síce pravou rukou, ale v skutočnosti je ľavák. Jim nahral kedysi dávno i jeden album s jeho ex-kapelou Deadfront, ktorý sa volá Nemesis.

## Referencie


Kategória:Heavymetaloví gitaristi USA
Kategória:Osobnosti z Las Vegas
Chris Fehn

**Christoper Michael Fehn** prezývaný **Mr. Piclenose** alebo **Dicknose** (* 24. február 1972, Ankeny, Iowa, USA) je bývalý člen kapely Slipknot a hráč na bicie.

Pred príchodom do skupiny Slipknot hral americký futbal a pracoval ako elektrikár. V skupine Slipknot, v ktorej nahradil bubeníka Grega Weltsa, pôsobil od apríla 1997. Pri vystúpeniach nosí masku, ktorá má približne  dlhý nos.

Kategória:Heavymetaloví bubeníci USA
 Kategória:Osobnosti z Iowy
Pevnosť If

thumb|Château d'If

**Pevnosť If** () je hrad na malom ostrove If v Stredozemnom mori v zálive pri prístavnom meste Marseille na juhu Francúzska.

Pevnosť dal postaviť medzi rokmi 1524 až 1531 František I. Je známa ako väzenie a preslávil ju najmä Alexandre Dumas starší románom *[[Gróf Monte Christo]]*.

## Pozri aj
* Zámok Monte Cristo
* Gróf Monte Christo (film z roku 2024)
* Marseille
* Dejiny Francúzska

## Iné projekty

## Externé odkazy
* Fotografie

## Zdroj

Kategória:Hrady a zámky vo Francúzsku
Kategória:Stavby v Marseille
Kategória:Väznice
Kategória:Architektúra z 1531
Hrad Lusignan

thumb|''Zobrazenie hradu v ''Prebohatých hodinkách vojvodu z Berry''

**Hrad Lusignan** v meste Lusignan bol hrad vo Francúzsku. Dnes sú z neho len zrúcaniny, v minulosti bol však jedným z najväčších *châteaux-forts* (hradov) vo Francúzsku. Sídlil v ňom šľachtický rod Lusignanovcov, ktorý zažil svoj najväčší spoločenský i politický význam po prvej križiackej výprave. Rod panoval v troch križiackych kráľovstvach - Jeruzalemské kráľovstvo, Cyperské kráľovstvo a Arménske kráľovstvo.

## Dejiny
Hrad bol vybudovaný na strategicky významnom mieste v Poitou na úzkom ostrohu nad príkrymi svahmi údolia. Jeho poloha bola tak pôsobivá, že v 12. storočí vznikla legenda, podľa ktorej dala hrad s kostolom postaviť bytosť s čarovnou silou - Meluzína, ako dar svojmu manželovi Raymondinovi.

Lusignan je zobrazený v celej svojej veľkosti v podobe zo začiatku 15. storočia v manuskripte Prebohaté hodinky vojvodu z Berry. Na pozadí miniatúry pre mesiac marec je namaľovaný v perspektíve, s barbakánom vľavo, hodinovou vežou a vežou Poitevine vpravo, nad ktorou je zobrazený letiaci zlatý drak - strážny duch Marca Lacombeho. Manuskript patril vojvodovi Jánovi z Berry, pre ktorého bol hrad obľúbeným sídlom až do jeho smrti v roku 1416. 

Po smrti vojvodu z Berry bol Lusignan krátky čas majetkom Jeana de France (zomrel v máji 1417), potom pripadol jeho bratovi Karolovi, budúcemu Karolovi VII.. Najprv dedina, neskôr mesto Lusignan, vyrástlo za bránami hradu pozdĺž svahu; to vytváralo ďalšie opevnenie mesta. Lusignan zostal strategicky dôležitým miestom v Poitu, v srdci Francúzska: počas francúzskych náboženských vojen, okolo roku 1574, bol vytvorený plán na obranu hradu - je uložený v Národnej knižnici v Paríži. V 17. storočí Lusignan opevnil moderným spôsobom vojenský architekt Ľudovíta XIV. markíz Vauban. Pre svoju polohu sa hrad využíval ako väzenie, neskôr v ňom sídlila škola. Kým dal v 19. storočí hrad zbúrať gróf de Blossac, aby uvoľnil miesto na stavbu zábavného parku, používal sa ako miestny lom na kameň.

## Súčasnosť
Dnes z hradu ostala rozsiahla časť základov vybudovaných v príkrom svahu, časť donjonu, základy veže Poitevine, nádrže, pivnice a zvyšky podzemnej chodby, ktorá pravdepodobne viedla ku kostolu.

## Zdroj

Kategória:Hrady a zámky vo Francúzsku
Kategória:Ruiny vo Francúzsku
Kategória:Stavby v departemente Vienne
Prebohaté hodinky vojvodu z Berry

thumb|Ilustrácia pri mesiaci január – odovzdávanie darov. Vojvoda z Berry vpredu vpravo v modrom obleku
thumb|Ilustrácia so skupinou pútnikov pri mesiaci september

**Prebohaté hodinky vojvodu z Berry** ()  je nádherne zdobený rukopis *[[Livres d’heures|hodiniek]]*, čiže knihy obsahujúcej modlitby pre každú liturgickú hodinu dňa, ktorý si objednal vojvoda Ján I. z Berry okolo roku 1410. Kniha býva nazývaná kráľom iluminovaných rukopisov, pravdepodobne je najdôležitejším iluminovaným rukopisom 15. storočia. Kniha má 416 strán a zhruba polovica z nich obsahuje celostránkové ilustrácie, ktoré napriek svojej pomerne malej veľkosti patria k vrcholom gotickej knižnej maľby.

*Prebohaté hodinky* sú v súčasnosti uložené ako *rukopis č. 65* v Musée Condé vo francúzskom meste Chantilly.

## Autori
* Bratia z Limburgu
* Barthé﻿lemy d’Eyck ?
* Jean Colombe

## Referencie


## Iné projekty

## Externé odkazy
* Les Très Riches Heures du Duc de Berry

## Zdroj

Kategória:Knihy z 15. storočia
Kategória:Stredovek
Chantilly (obec)

**Chantilly** je obec v severovýchodnej časti metropolitnej oblasti Paríža vo Francúzsku v departemente Oise  a regióne Pikardia. Má 11 000 obyvateľov. Od centra Paríža je vzdialené .

## Poloha
Obec má rozlohu . Najvyšší bod je položený  a najnižší bod 

## Dejiny
V obci sa udiali tri významné konferencie počas prvej svetovej vojny.

## Obyvateľstvo
Počet obyvateľov je  ().

Nasledujúci graf zobrazuje vývoj počtu obyvateľov.

## Partnerské mestá
*  Überlingen, Nemecko
*  Watermael-Boitsfort, Belgicko
*  Epsom and Ewell, Spojené kráľovstvo

## Referencie


## Pozri aj
* Zoznam obcí departementu Oise

## Iné projekty

## Externé odkazy
* Oficiálna stránka


Kategória:Obce v departemente Oise
Point zéro

thumb|Pomyselný stred Paríža
**Point zéro** (*bod nula*) je miesto na námestí pred vchodom do parížskej katedrály Notre Dame. Na tomto mieste je v dlažbe zasadená malá bronzová hviezdica, ktorá tvorí pomyselný stred Paríža. Od tohto miesta sa oficiálne merajú všetky vzdialenosti na francúzskych cestách a vzdialenosti od Paríža.

## Zdroj

Kategória:4. obvod (Paríž)
Kategória:Île de la Cité
Kategória:Výrobky z bronzu
Sergej Jevgenievič Treščov

**Sergej Jevgenievič Treščov** (; * 18. august 1958, Krasnyj Kustar) bol od mája 1992 do novembra 2006 ruský kozmonaut, člen oddielu kozmonautov RKK Energija. Roku 2002 vzlietol na palube raketoplánu Endeavour (let STS-111) k Medzinárodnej vesmírnej stanici (ISS) na polročný vesmírny let ako palubný inžinier Expedície 5. Vo vesmíre strávil 184 dní, 22 hodín a 16 minút. 

## Život
### Mladosť
Sergej Treščov pochádza z dediny Krasnyj Kustar v Lipeckej oblasti, narodil sa v robotníckej rodine, je ruskej národnosti. Roku 1975 absolvoval strednú školu, o rok neskôr technické učilište (odbor zvárač), roku 1982 absolvoval Moskovský energetický inštitút. O dva roky neskôr, po povinnej vojenskej službe, nastúpil v RKK Energija. Tu sa podieľal na testoch modulu Kvant 1, zaoberal sa technickou prípravou kozmonautov.   

### Kozmonaut
Koncom osemdesiatych rokov sa prihlásil na kozmonautický výcvik, prešiel lekárskymi prehliadkami a 24. marca 1989 získal súhlas Hlavnej lekárskej komisie na prípravu. Rozhodnutím Štátnej medzirezortnej komisie bol 3. marca 1992 odporučený do oddielu kozmonautov RKK Energija, 13. mája 1992 bol formálne zaradený v Energiji na pozíciu kandidáta na kozmonauta. Absolvoval dvojročnú všeobecnú kozmickú prípravu v Stredisku prípravy kozmonautov J. A. Gagarina a 25. februára 1994 získal kvalifikáciu skúšobný kozmonaut. 

Od roku 1994 bol zaradený medzi kozmonautov pripravujúcich sa na lety na Mir. V marci 1997 bol zaradený do záložnej posádky EO 25 (štartovali v januári 1998), s Viktorom Afanasjivom a od augusta 1997 ešte s Jeanom-Pierrom Haignerom. Vo februári 1998 dvojica Afanasiev, Treščov postúpila na miesto hlavnej posádky na EO 27, v auguste 1998 bol však Treščov nahradený francúzskym kozmonautom. Vo februári 1999 bol zaradený do záložnej posádky pre EO 29, s Gennadijom Padalkom, už v júni v súvislosti so zrušením letov na Mir bola posádka rozpustená. 

Od júna 1999 sa s Valerijom Korzunom pripravoval v záložnej posádke programu MKS-spasatel (v prípade problémov s pripojením modulu Zvezda k ISS mali kozmonauti vzlietnuť a vyriešiť situáciu). Spojenie sa uskutočnilo v júli 2000 hladko automaticky. 

Už v júli 1999 bol menovaný do záložnej posádky Expedície 3 a hlavné posádky Expedície 5 (s Korzunom a Peggy Whitsonovou). Prípravu začali v septembri 2000, Expedícia 3 odštartovala v auguste 2001. Potom trénovali na let Expedície 5. 

Do vesmíru odštartoval 5. júna 2002 na palube raketoplánu Endeavour letu STS-111. Na stanici ISS vystriedala trojica Korzun, Whitsonová, Treščov Expedíciu 4 a zotrvala na nej nasledujúcich šesť mesiacov. Členovia Expedícia 5 sa vrátili na Zem 7. decembra 2002 opäť v raketopláne Endeavour (let STS-113 ).  

V januári 2004 bol vymenovaný za palubného inžiniera záložnej posádky Expedície 14, čoskoro bol však z posádky vyradený. V novembri 2006 bol na vlastnú žiadosť vylúčený z oddielu kozmonautov, naďalej pracuje v RKK Energija.

## Referencie

* 

## Iné projekty

Kategória:Ruskí kozmonauti
Ursíny (priezvisko)

**Ursíny** je priezvisko, vyskytujúce  sa na Slovensku. Najčastejšie je v Banskej Bystrici, najmä v jej mestskej časti Skubín. Spomína sa v slovenskej ľudovej piesni Zabili, zabili dvoch chlapcov bez viny.

## Známi nositelia
Pozri v článku Ursíny.

## Pozri aj
* Ursiny (priezvisko)

Kategória:Priezviská na Slovensku
Kategória:Priezviská v Česku
Pohár konfederácií FIFA 2009 – Finále

**Finále Pohára konfederácií FIFA 2009** bol finálový zápas futbalového turnaja o víťaza Pohára konfederácií FIFA na rok 2009. Zápas sa hral 28. júna 2009 na štadióne Coca-Cola Park v juhoafrickom meste Johannesburg medzi mužstvami USA a Brazília. Pre USA to bola prvá finálová účasť na Pohár konfederácií FIFA, zatiaľčo pre Brazíliu tretia (1997, 1999 a 2005).

Pred zápasom vzdali účastníci finále hold zosnulému kamerunskému futbalistovi Marcovi-Vivienovi Foému, ktorý skolaboval počas semifinálového zápasu Pohára konfederácii FIFA 2003 medzi Kamerunom a Kolumbiou (1:0) a po prevoze do nemocnice zomrel. Jeden z jeho troch synov, Marc-Scott, prečítal správu k pamiatke svojho otca.

* Hráč zápasu: Kaká (Brazília)
* Rozhodca: Martin Hansson (Švédsko)
* Asistenti rozhodcu
:Fredrik Nilsson (Švédsko)
:Henrik Andrén (Švédsko)
* Štvrtý rozhodca: Benito Archundia (Mexiko)
* Piaty rozhodca: Hector Vergara (Kanada)

## Pozri aj
* Pohár konfederácií FIFA 2009

Finále
Kategória:Futbalové zápasy
Bambarčina

**Bambarčina** alebo **bambara** (po bambarsky *bamanankan*) je jazyk, ktorým sa hovorí v Mali a používa ho až 6&nbsp;miliónov ľudí, vrátane používateľov druhého jazyka, ktorým je v Mali francúzština. Rozdiely medzi bambarčinou a dyula sú minimálne. Jazykom dyula rozpráva a rozumie jej menšie množstvo obyvateľov, pričom sa používa prevažne v Burkine Faso a na Pobreží slonoviny. 

Bambara je materinská reč bambarskej etnickej skupiny, ktorej počet sa odhaduje na 2,7&nbsp;milióna ľudí.

Kategória:Nigersko-konžské jazyky
Neferirkareho pyramída

**Neferirkareho pyramída** leží na pyramídovom poli pri dedine Abúsír v Egypte, na území bývalého pohrebiska hlavného mesta starovekého Egypta Mennofer.

Staviteľom bol faraón 5. dynastie Neferirkare Kakai (okolo 2446–2426 pred Kr.), pravdepodobne brat svojho predchodcu faraóna Sahureho a syn faraóna Veserkafa. V súčasnosti je ruina pyramídy, ktorá ma odhalené sklonené vrstvy jadra, najvyššie položeným bodom v lokalite. Jej výstavba prebiehala v troch fázach, počas ktorých sa menil tvar, veľkosť pyramídy a sklon jej stien. Podľa niektorých dôkazov mala byť stupňovitá a postupom výstavby ju zmenili na pravú. Nikdy nebolo dokončené jej obloženie. Vstup do vnútorných priestorov je zo severnej steny, od ktorého chodba, skonštruovaná neobvyklým spôsobom, zostupuje pod úroveň základne k rozšírenému priestoru (vestibulu), potom vodorovne pokračuje a ústi v predsieni, ktorá sa nachádza tesne pri pohrebnej komore. Obe miestnosti, orientované východno-západným smerom, sú vo vertikálnej osi pyramídy a majú sedlový strop z veľkých vápencových blokov. Bohužiaľ, tieto priestory sú veľmi zničené zlodejmi kameňa a dnes nie je možná rekonštrukcia ich pôvodného vzhľadu. Kultová pyramída nebola postavená. Zádušný chrám stál pred východnou stenou pyramídy a tiež bol postavený v niekoľkých etapách, ktoré charakterizuje použitie rozdielnych materiálov. Najstaršia etapa výstavby súkromných priestorov chrámu použila vápenec, mladšia etapa dostavovala ostatné priestory nepálenou tehlou. Z výzdoby sa zachovalo len niekoľko fragmentov. Pravdepodobne kvôli časovej tiesni komplex nemá vzostupnú cestu a ani údolný chrám, boli postavené základy, potom sa ich výstavba zastavila. V areáli sa našla väčšia časť chrámového archívu, ktorá je súborom zatiaľ najstarších zachovaných písomných pamiatok. Okolo komplexu bol postavený tehlový múr. Pred severnou a južnou stenou pyramídy boli pochované dve lode, ktoré sa nezachovali.

Pyramídy skúmal okrem iných Perring, Lepsius, Borchardt (1904–07) alebo misia Českého (československého) egyptologického ústavu FF UK v Abúsíre.

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Literatúra
* 
* 

Kategória:Pyramídy v Egypte
Patti Smithová

**Patricia Lee "Patti" Smithová** (* 30. december 1946, Chicago, Illinois, Spojené štáty) je americká speváčka, skladateľka a výtvarníčka, ktorá sa stala vydaním jej debutového albumu *[[Horses]]* jednou z najvplyvnejších postáv punk rockového hnutia 70. rokov 20. storočia. Patti Smithová
je pre svoj spôsob spojenia bítnickej poetiky v textoch piesní a trojakordovej rockovej hudby nazývaná „krstnou mamou punku“, Jej najznámejšou skladbou je pieseň „Because the Night“, ktorú napísala spolu s Bruceom Springsteenom. Táto nahrávka sa dostala v roku 1978 na trinástu pozíciu rebríčka *[[Billboard Hot 100]]*. V roku 2005 bola Smithová francúzskym ministrom kultúry menovaná na titul *Commander of the [[Ordre des Arts et des Lettres]]* (*Veliteľ Vyznamenania umenia a literatúry*),, v roku 2007 bola uvedená do ''Rokenrolovej siene slávy''. 

## Sprievodná kapela
### Zakladajúci členovia
* Lenny Kaye – gitara  
* Richard Sohl – klávesy 

### Bývalí členovia
* Bruce Brody – klávesy 
* Ivan Kral – basová gitara 
* Fred "Sonic" Smith – gitara 
* Oliver Ray – gitara   

### Súčasná zostava
* Lenny Kaye – gitara  
* Jay Dee Daugherty – bicie 
* Tony Shanahan – basová gitara, klávesy 
* Jackson Smith – gitara

## Diskografia
### Štúdiové albumy
* 1975 - *[[Horses]]* 
* 1976 - *[[Radio Ethiopia]]*
* 1978 - *[[Easter (album)|Easter]]*
* 1979 - *[[Wave (album)|Wave]]* 
* 1988 - *[[Dream of Life]]*
* 1996 - *[[Gone Again]]* 
* 1997 - *[[Peace and Noise]]*
* 2000 - *[[Gung Ho]]*
* 2004 - *[[Trampin']]*
* 2007 - *[[Twelve (album)|Twelve]]*
* 2012 - *[[Banga]]*

### EP
* 1977 - *[[Hey Joe / Radio Ethiopia]]*
* 1978 - *[[Set Free (EP)|Set Free]]*

### Koncertné albumy
* 2008 - *[[The Coral Sea]]* (koncert s Kevinom Shieldsom)

### Kompilácie
* 1996 - *[[The Patti Smith Masters]]* (box set)
* 2002 - *[[Land (1975–2002)]]*
* 2008 - *[[iTunes Originals – Patti Smith]]*

## Referencie
 

## Iné projekty

Kategória:Rockové speváčky USA
Kategória:Speváci-skladatelia USA
Kategória:Skladatelia modernej hudby USA
Kategória:Výtvarníci USA
Kategória:Osobnosti z New Yorku
Rolf Sievert

**Rolf Maximilian Sievert** (* 6. máj 1896, Štokholm, Švédsko† 3. október 1966, tamže) bol švédsky fyzik.

Jeho hlavný prínos bol v štúdiu nepriaznivých biologických efektov radiácie. Je po ňom pomenovaná jednotka dávkového ekvivalentu radiácie Sievert (jednotka).

## Referencie


## Iné projekty

## Externé odkazy
* Rolf Sievert muž a jednotka (angl.)

Kategória:Švédski fyzici
Kategória:Absolventi Uppsala universitet
Kategória:Členovia Kráľovskej švédskej akadémie vied
Kategória:Osobnosti zo Štokholmu
Alžbeta Seymourová

**Alžbeta Seymourová** (* 1513 – † 1563) bola jedným z deviatich detí Sira Johna Seymoura a Margery Wentworthovej. Bola tiež sestrou Jany Seymourovej (tretia manželka Henricha VIII.).

## Životopis
Alžbeta Seymourová sa prvýkrát vydala za sira Anthony Ughtreda, ktorý zomrel v roku 1534. Toto manželstvo bolo bezdetné.

Neskôr sa Alžbeta, spolu so svojou sestrou Janou, stali dvornými dámami Anny Boleynovej, ktorá bola ich sesternica z druhého kolena. Po poprave Anny Boleynovej a sobáši svojej sestry sa Alžbeta stala sestrinou hlavnou dvornou dámou. V roku 1538 sa vydala za Gregory Cromwella, ského baróna, syna Thomasa Cromwella, essexského grófa a hlavného ministra Henricha VIII. Mali spolu päť detí.

Alžbeta sa zúčastnila oficiálneho prijatia Henrichovej štvrtej manželky Anny Klévskej, ktorá prišla z Nemecka v roku 1540. Po anulovaní tohto štvrtého Henrichovho manželstva sa stala dvornou dámou Henrichovej piatej manželky Kataríny Howardovej.

Po poprave Thomasa Cromwella v roku 1540 za zradu a kacírstvo stratila jej rodina vplyv a bohatstvo. Alžbeta sa potom stala dvornou dámou Henrichovej šiestej manželky Kataríny Parrovej. Po smrti Henricha VIII. v roku 1547 sa jej brat Thomas Seymour tajne oženil s vdovou po kráľovi Katarínou, ktorá následne v roku 1548 zomrela.

Alžbetini dvaja bratia, Thomas a Eduard, boli popravení počas vlády Eduarda VI. za zradu. Následne sa opäť stala vdovou po smrti Gregory Cromwella v roku 1551. O tri roky neskôr sa vydala tretíkrát – vzala si Johna Pauleta, winchesterského markíza.

Zomrela v roku 1563.

## Pozri aj
* Jana Seymourová
* Henrich VIII.

## Zdroj

Kategória:Narodenia v 1513
Kategória:Úmrtia v 1563
Kategória:Seymourovci
Kategória:Dvorné dámy
Hrad Mauvezin

náhľad|Hrad Mauvezin
**Hrad Mauvezin** stojí na okraji obce Mauvezin v juhozápadnej časti francúzskych Pyrenejí. Vcelku zachovalý hrad postavený na štvorcovom pôdoryse zo šedivého kameňa je situovaný na 567 m vysokom kopci. Hradná veža má po obvode strieľne.

Pôvodne tu stála rímska pevnosť. Jedným z mnohých majiteľov bol aj Gaston Fébus (gróf z Foix a vikomt z Béarn), miestny hrdina, o ktorom písal aj kronikár storočnej vojny Jean Froissart.

## Externé odkazy
*Oficiálna stránka

## Zdroj

Mauvezin
Kategória:Gotické stavby vo Francúzsku
Kategória:Stavby v departemente Hautes-Pyrénées
NHL Entry Draft 2009

**NHL Entry Draft 2009** bol v poradí 49. vstupný draft NHL. Konal sa 26. – 27. júna 2009 v Bell Centre v Montreale.

## Prvé kolo

## Druhé kolo

## Tretie kolo

## Štvrté kolo

## Piate kolo

## Šieste kolo

## Siedme kolo

## Externé odkazy
* 2009 NHL Entry Draft Order of Selection

Kategória:NHL draft
Kategória:Ľadový hokej v 2009
Zoznam 100 najväčších kanadských obcí

V tabuľke nižšie je uvedených 100 najväčších kanadských obcí podľa počtu obyvateľov na základe dát zo sčítania z roku 2021.

V zozname je uvedená len populácia, ktorá odpovedá hraniciam mesta podľa definície v čase sčítania. Mnohé mestá sú súčasťou väčších metropolitných oblastí alebo aglomerácií. 

Mesto vyznačené **hrubým písmom** je hlavné mesto provincie alebo Kanady (Ottawa) a mesto vyznačené *kurzívou* je najobývanejšie mesto v danej provincii. Tri teritóriá (Yukon, Severozápadné teritóriá a Nunavut) a jedna provincia (Ostrov princa Eduarda) nemajú žiadne mesto na zozname.

__TOC__

## Referencie

## Zdroj

Zoznam
Kategória:Kanadské zoznamy
Kategória:Zoznamy miest
4 Non Blondes

**4 Non Blondes** bola americká rocková skupina, pochádzajúca zo San Francisca. Pôsobila v rokoch 1989 – 1996, pričom napriek výraznému svojrázu kapely a osobitému prejavu leaderky Lindy Perry, mala širokou verejnosťou uznávaný iba jeden hit, „What´s Up“ (1993). Pôvodná zostava skupiny bola tvorená ženskými hudobníčkami homosexuálnej orientácie.

## Zostava
### Pôvodní členovia
*Linda Perry – spev
*Christa Hillhouse – basová gitara
*Shaunna Hall – gitara (1989 – 1992, objavila sa v niekoľkých skladbách na albume)
*Wanda Day – bicie (pred vydaním *Bigger, Better, Faster, More!*)

### Ďalší členovia
*Roger Rocha – gitara
*Dawn Richardson – bicie

## Diskografia
### Albumy
**[[Bigger, Better, Faster, More!]]* (1992)

### Single
* „What's Up“ (1993)
* „Spaceman“ (1993)

## Externé odkazy
*Texty 4 Non Blondes

Kategória:Hudobné skupiny USA
Hrad Peyrepertuse

**Hrad Peyrepertuse** je zrúcanina hradu vybudovaného v 11. storočí cca  od mesta Perpignan pri dedine Duilhac-sous-Peyrepertuse v južnom Francúzsku.
vľavo|náhľad|Mapa katarských hradov

Hrad je situovaný vysoko na horskom hrebeni v nadmorskej výške  a je jedným z najneprístupnejších francúzskych hradov. Počas krížovej výpravy proti katarom sa stal jedným z centier katarského odporu spoločne s Béziers, Carcassonne, Minerve a hradmi Montségur a Quéribus. Všetky tieto miesta boli časom dobyté a katari upálení ako kacíri.

## Iné projekty

## Externé odkazy
* oficiálna stránka

## Zdroj

Kategória:Hrady a zámky vo Francúzsku
Kategória:Románske stavby vo Francúzsku
Kategória:Historické pamiatky vo Francúzsku
Kategória:Ruiny vo Francúzsku
Kategória:Križiacka výprava proti albigéncom
Kategória:Stavby v departemente Aude
Hrad Puivert

thumb|Hrad Puivert
**Hrad Puivert** je katarský hrad ležiaci 1 km východne od dediny Puivert v departemente Aude na juhu Francúzska.

Hrad stojí na vrcholku kopca v nadmorskej výške 605 m n. m. Presný dátum postavenia nie je známy, bolo to pravdepodobne v 12. storočí. Hrad bol v roku 1210 dobytý pri krížovej výprave proti albigénskym Simonom z Montfortu, hoci skôr než s katarmi bol spojený s trubadúrmi.

Väcšina zachovaných hradných budov pochádza z neskoršej dostavby hradu v 14. storočí.

## Iné projekty

## Externé odkazy
* Oficiálna stránka hradu

## Zdroj

Puivert
Kategória:Historické pamiatky vo Francúzsku
Kategória:Stavby v departemente Aude
Hrad Quéribus

**Quéribus** je hrad či skôr ruiny hradu typu donjon asi 30 kilometrov západne od mesta Perpignan pri dedine Cucugnan na skalnatom výbežku v nadmorskej výške 728 m n. m.

Pochádza z 11. storočia, prvá písomná zmienka pochádza z roku 1020, keď patril grófom z Besalu. Hrad je preslávený najmä ako jedno z hlavných centier katarského odporu proti križiakom, v roku 1255 sa stal ich posledným útočiskom.

## Poloha
Hrad sa nachádza juhovýchodne od pevnosti Carcassonne, ktorá dominuje regiónu Languedoc-Roussillon. Je postavená na úzkom skalnatom vrchole vysoko nad okolitou krajinou, aby ju bolo možné kontrolovať. Hrad bol jedným z obranných bodov katarskej krajiny. Bol postavený v 11. storočí a v roku 1241 poskytol útočisko zvyškom katarskej rehole, ktorá tu odolávala až do roku 1255.

## Opis
Hrad sa skladá z troch stupňovitých jednotiek, ktoré zabezpečovali obranu hradu. Na obranu pevnosti stačilo pätnásť až dvadsať mužov. Kvôli nedostatku vody nemohla zabezpečiť prežitie väčšieho počtu vojakov.

## Iné projekty

## Externé odkazy
* Oficiálna stránka 

## Zdroj

Kategória:Hrady a zámky vo Francúzsku
Kategória:Ruiny vo Francúzsku
Kategória:Historické pamiatky vo Francúzsku
Kategória:Križiacka výprava proti albigéncom
Kategória:Stavby v departemente Aude
Hrad Canossa

thumb|Ruiny hradu Canossa
**Hrad Canossa** bol hrad markgrófky Matildy Toskánskej v Apeninách, 18 km južne od Reggio nell'Emilia v Taliansku. 

Sem prišiel v januári 1077 rímsky kráľ a budúci cisár Henrich IV. pri svojej ceste do Canossy v ústrety pápežovi Gregorovi VII., aby ho zbavil cirkevnej kliatby. 

Dnes je hrad ruinou; konsolidačné práce len zabránili ďalšiemu chátraniu. Už v roku 1878 získal taliansky štát ruinu od grófa Valentiniho a vyhlásil ju za národnú pamiatku.

## Iné projekty

## Externé odkazy
* ilustrovaný článok 

## Zdroj

Kategória:Hrady a zámky v Taliansku
Kategória:Ruiny v Taliansku
Kategória:Stavby v Emilii-Romagni